### Beslutninger

Tilbagesendes Magistratsafdelingen for Kultur Borgerservice med bemærkning, at byrådet i sit møde den 31. januar 2024 har vedtaget Magistratens indstilling i overensstemmelse med erklæring fra Kulturudvalget af 24. januar 2024.

###

.

### Resume

Med Politik for Borgerservice og Biblioteker – ”Med alle mennesker hele livet” fremlægges Aarhus Kommunes ambitioner for Borgerservice og Biblioteker for de kommende otte år. Politikken er en rammepolitik, der har fokus på de langsigtede ambitioner på området, og peger på 5 temaer, der sætter retningen for Borgerservice og Biblioteker i politikperioden:

Tema 1: Samhørighed og fællesskaber – Vi møder hinanden

Tema 2: Kultur og læselyst – Vi åbner verden

Tema 3: Demokrati og dialog – Vi gør det sammen

Tema 4: Teknologi og mennesker – Vi bygger bro mellem borgere, teknologi og viden

Tema 5: Klima og grønne vaner – Vi skal i mål sammen

Primo 2024 udarbejdes et handlekatalog, der udpeger hvilke større strategiske indsatser, der arbejdes med for at realisere politikken. Handlingskataloget vil blive tilpasset løbende. For at give et indblik i hvilke indsatser, der i dag understøtter arbejdet med de fem temaer, er der vedlagt en oversigt over indledende handlinger 2023-24, som er med til at realisere politikkens indhold i den nærmeste fremtid.

### Beslutningspunkter

Det indstilles:

At 1) Byrådet godkender Politik for Borgerservice og Biblioteker 2024-2032 (bilag 1)

At 2) Høringssvarene og håndteringen heraf (bilag 2 og 3) tages til efterretning.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 27-11-2023

Irma Kristoffersen:

Fremsendes til [adresse] med bemærkning, at Magistraten i mødet den 27. november 2023 anbefaler, at byrådet tiltræder Magistratsafdelingen for Kultur og Borgerservices indstilling af 15. november 2023.

Borgmester Tage Brandt, rådmand Benjamin Lauridsen, Casper Mathiasen og Pete Jespersen var forhindret i at deltage i sagens behandling.

Udvalg: [adresse]

Dato: 06-12-2023

Irma Kristoffersen:

Fremsendes til Kulturudvalget til behandling i henhold til beslutning i byrådets møde den 6. december 2023.

Udvalg: Kulturudvalget

Dato: 13-12-2023

Irma Kristoffersen:

Udvalget havde spørgsmål og bemærkninger til sagen, herunder vedr. den kommende proces, supplerende emner samt forslag til egentlige nye tilføjelser.

Forvaltningen vil til et kommende møde følge op på udvalgets bemærkninger og spørgsmål, og udvalget besluttede derfor at udsætte konklusion af sagen.

Der blev bestilt notat vedr. hvilke biblioteker, der skal overgå til de folkehusene.

Udvalg: Kulturudvalget

Dato: 24-01-2024

Irma Kristoffersen: 5

Udvalget kunne enstemmigt tiltræde indstillingen i overensstemmelse med de ændringer i politikken, der følger Magistratsafdelingen for Kultur og Borgerservices notat af 18. januar 2024 med tillæg af den ændring, at der på politikkens side 15, 3. afsnit, 1. pkt., indsættes ”og tilbyder” efter ”der skaber”, således sætningen i sin helhed lyder ”Bibliotekerne vil også i fremtiden være en demokratisk kerneinstitution, der skaber og tilbyder rum og rammer for demokratiske samtaler og tilvejebringer viden ved udlån af fysiske såvel som digitale materialer.”

Pete Jespersen var forhindret i at deltage i udvalgets behandling af sagen.